| Medaljeoversikt |
| --- |
| Konkurrerte for Storbritannias flagg Storbritannia |
| Boccia |
|  Paralympiske leker |
| Bronse | London 2012 | BC1-2, lag |
| Gull | Beijing 2008 | BC1-2, lag |
|  World Cup i boccia |
| Sølv | Belfast 2011 | BC2, individuelt |
| Bronse | Belfast 2011 | BC1-2, lag |
| Gull | Vancouver 2007 | BC1-2, lag |
|  EM i boccia |
| Sølv | Portugal 2009 | Lag |

**Zoe Robinson** (født 30. november 1989 i Bury i Stor-Manchester) er en engelsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Robinson har cerebral parese. Hun begynte med boccia i 2006, og begynte å representere Storbritannia i 2007.

Karriere
--------

I 2007 deltok hun ved World Cup i boccia, som ble arrangert i Vancouver. Der var hun med på det britisk laget som fikk gull i lagkonkurransen. Året etter ble hun tatt ut til de Paralympiske sommerleker 2008, der hun var med og vinne gull i lagkonkurransen. Det britiske laget bestod av Dan Bentley, Nigel Murray og David Smith, i tillegg til Zoe, som da var eneste kvinne på laget. Individuelt ble hun slått ut i det innledende gruppespillet, der hun fikk tre tap på tre kamper. I 2008 fikk hun også sølv individuelt i det engelske mesterskapet i boccia, i klassen BC2.

Ved EM i boccia 2009 gikk hun videre fra gruppespillet, med andreplass i sin gruppe, bak Nigel Murray. Hun fikk tre seire og et tap i gruppespillet. I åttendedelsfinalen tapte hun imidlertid 0-14 mot Fernando Ferreira, og ble slått ut av konkurransen. I lagkonkurransen fikk Storbritannia sølv, bak Portugal. Lagene spilte 6-6 etter full tid, og finalen måtte avgjøres på tie-break. Dette året fikk hun også sølv i det britiske mesterskapet i boccia.

Hun deltok ved VM i boccia 2010, men endte der på 49.-plass. Året etter fikk hun en ny internasjonal medalje, da hun fikk bronse i lagkonkurransen ved World Cup 2011 i Belfast. Individuelt kom hun på 42.-plass. Ved utgangen av 2011 var hun rangert som nummer 49 i verden i klassen BC2. 

Ved Paralympiske sommerleker 2012 i London var hun med på Storbritannias lag som fikk bronse i klassen BC1-2, her spilte Robinson sammen Dan Bentley, Nigel Murray og David Smith. Storbritannia slo her Portugal 7-5 i bronsefinalen. Individuelt ble hun slått ut i 16.-delsfinalen, der hun tapte på tie-break mot Adam Dukovich, etter 5-5 ved full tid.

Referanser
----------

1. ↑  Worldwide Weekly Boxing Predictions League - *Michael J.Jones meets Zoe 'Golden girl' Robinson*, besøkt 7. november 2012.
2. 1 2  GB Boccia - *BC2 Zoe Robinson*[*død lenke*], besøkt 7. november 2012.
3. ↑  IPC Historical Results Database - Zoe Robinson, besøkt 7. november 2012.
4. ↑  British Paralympic Association - *Zoe Robinson* Arkivert 16. september 2012 hos Wayback Machine. besøkt 7. november 2012.
5. ↑  CPISRA - *Boccia European Championships 2009 - Regional Championships* Arkivert 16. september 2012 hos Wayback Machine. besøkt 7. november 2012.
6. ↑  CPISRA - *Boccia World Rank List - Friday, Dec 16 2011* Arkivert 16. september 2012 hos Wayback Machine. besøkt 7. november 2012.
7. ↑  London2012.com - *Boccia - Mixed Individual - BC2 - 1/16 Final* Arkivert 23. oktober 2012 hos Wayback Machine. besøkt 7. november 2012.

Eksterne lenker
---------------

* Profil hos IPC[*død lenke*]
* GB Boccia - BC2 Nigel Murray[*død lenke*]
* British Paralympic Association - Zoe Robinson
* London 2012 - Zoe Robinson
* London 2012 - Athletics - Boccia (resultater PL 2012)